**Emily Loizeau**, nada en Neuilly-sur-Seine, Francia, o 7 de febreiro de 1975, é unha autora, compositora e intérprete musical franco-británica.

Traxectoria
-----------

Emily Loizeau é filla de pai francés e de nai inglesa. A súa avoa era a comediante inglesa Peggy Ashcroft, e é a irmá da xornalista Manon Loizeau. Debido á súa ascendencia, escribe tanto en inglés como en francés. As súas influencias son múltiples: Georges Brassens, Bob Dylan, The Beatles, Tom Waits, Nina Simone, Randy Newman e moitos outros.

### Comezo na música

Emily comezou os seus estudos de piano con cinco anos. Despois de estudar música clásica durante anos, fixo tres anos de teatro. A finais de 2001 decide dedicarse á canción. Ese mesmo ano Emily escribe a súa primeira canción oficial "Balthazar" (xa que xa escribira unha canción polo nacemento do seu sobriño), que trata con claridade dunha ruptura que vivira pouco tempo atrás. En abril de 2004, firmou un contrato de edición con Nicolas Galibert e Sony Music Publishing e comezou a facerse notar tocando como abreconcertos de Tryo, Andrew Bird ou incluso Patricia Kaas.

### Primeiro álbum

Despois de autoproducir un CD con seis cancións titulado *La Folie En Tête*, o seu primeiro álbum *L'Autre Bout du Monde* saíu baixo o selo independente Fargo Records, dirixido por Michel Pampelune, en febreiro de 2006.

Entón, firmou co produtor Pierre Pascal Houdebine e Furax unha xira de case dous anos, que a conduciu a preto de 200 concertos nas vilas francesas, da pequena sala parisiense dos seus comezos (La Comédia) ao escenario do Grand Rex (2800 prazas) o 6 de novembro de 2007. O seu espectáculo estivo acompañado polos seus dous músicos Cyril Avèque (batería) e Olivier Koundouno (violoncello) e a posta en escena por Daniel Levy. Ademais de Bach e Franz Schubert, gústalle Renaud desde que tiña 11 anos. A representación melodiosa e ao mesmo tempo salvaxe das súas cancións está estreitamente ligada á precisión musical do seu baixista e violoncellista Olivier Koundouno, quen está moi influenciado polo corista Nicolas Pannetier.

A finais de 2006, Renan Luce presentoulle á súa representante Gloria, que acompañou un éxito crecente que dende ese momento se estende internacionalmente ao ritmo da xira 2007 e 2008: Québec, América do Sur, India (French Kiss Tour con Anaïs e Mademoiselle K), nos Ánxeles, Polonia, Reino Unido... Gloria ocúpase da carreira de Emily Loizeau dende abril de 2007.

O seu videoclip "Jalouse" (realizado por Leo Bridle) tivo grande éxito en YouTube.

Discografía
-----------

### Álbums

* *Folie en tête* 2005
* *L'Autre Bout du Monde* 2006
* *Live Au Grand Rex* 2007 (Edición limitada: 200 exemplares)

Este álbum foi gravado en directo nun concerto de Emily Loizeau no Grand Rex, editado e vendido á saída do espectáculo. Tamén estivo á venda na páxina web da súa casa de discos do momento, Fargo.

* *King Guillaume* 2009

A maioría das canción están compostas e escritas por Emily Loizeau, agás algunhas versión como *My Guy*, e *Hymne De La Trahison*.

* *Pays Sauvage* 2009

Notas
-----

1. ↑  "Emily et Manon Loizeau". Arquivado dende o orixinal o 12 de xaneiro de 2010. Consultado o 19 de xuño de 2011.
2. ↑
3. ↑  "Biographie de Emily Loizeau". *Universal Music France* (en francés). Arquivado dende o orixinal o 29 de maio de 2019. Consultado o 29 de maio de 2019.
4. ↑
5. ↑   Biografía de Emily Loizeau
6. ↑

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q2453923
* WorldCat
* VIAF: 42130073
* AllMusic: mn0000539905
* AlloCiné: 211274
* BNF: 150682415
* Discogs: 451770
* Europeana: ID
* GND: 1024008126
* IMDb: nm3228130
* ISNI: 000000000200548X
* LCCN: n2014079561
* MusicBrainz: ID
* Songkick: 144398
* SUDOC: 131050966

 |